stanford-oval/wikipedia huggingface dataset:
אליזבטה סיראני

| --- | --- |

 לידה:  8 בינואר 1638 בולוניה, מדינת האפיפיור 
 פטירה:  28 באוגוסט 1665 (בגיל 27) בולוניה, מדינת האפיפיור 
 מקום קבורה:  בזיליקת סן דומיניקו 
 לאום:  איטלקים 
 תחום יצירה:  אמנות חזותית 
 זרם באמנות:  בארוק 
 יצירות ידועות:  דיוקן וינצ'נזו פרדיננדו ראנוצי כקופידון 
 
דיוקן עצמי של אליזבטה סיראני, 1658, מוצג במוזיאון פושקין, מוסקבה
אליזבטה סיראני (באיטלקית: Elisabetta Sirani;‏ 8 בינואר 1638 – 28 באוגוסט 1665) הייתה ציירת איטלקייה בסגנון הבארוק.
תולדות חייה

סיראני נולדה בבולוניה ואביה, ג'ובאני אנדראה סיראני שהיה צייר ותלמידו של גווידו רני, לימד אותה את המקצוע. יחד איתה, למדו גם אחיותיה לצייר אצל אביהן. בגיל 17 הייתה בקיאה באמנות הציור והתחריט, וביצעה למעלה מ-90 יצירות. עד למותה בגיל 27, ביצעה עוד למעלה מ-80 יצירות. בנוסף, היא גם ניהלה את הסטודיו של משפחתה בו נמכרו יצירות שלה ושל אביה. לאחר שאביה חלה בשגדון, הייתה אחראית לפרנס את הוריה, את עצמה ואת אחיה, ועשתה זאת באמצעות האמנות לבדה. היא גם לימדה ציור לתלמידות בסטודיו המשפחתי. נסיבות מותה אינן ברורות וייתכן שהאחריות הגדולה מוטטה אותה, כיוון שתיאור מותה דומה לתיאור של אולקוס. עם זאת, קיימות טענות על הרעלתה. היא נקברה בבזיליקת סן דומניקו שבבולוניה, ליד הצייר גווידו רני.
עבודותיה

על פי ההערכה, מספר יצירותיה עומד על כ-200. נושאי יצירתה היו אישים בנצרות, סצנות מהמיתולוגיה היוונית והרומית ובני משפחות אצולה איטלקיים שהזמינו אצלה פורטרטים.
גלריה

יהודית וראשו של הולופרנס, מוצג במוזיאון וולטרס, בולטימור
יוחנן המטביל הפעוט בגלריה הלאומית של סקוטלנד
לקריאה נוספת

אישה בגן מאת רות אלמוג, הוצאת זמורה ביתן, 2012, עמ': 159-173
אליהו ישראל (שיריזלי)

הרב אליהו ישראל (שיריזלי) (? – י' באב תרכ"ו, 1866) היה רב ומנהיג הקהילה היהודית בקהיר שבמצרים.
קורות חייו

נולד ליצחק ישראל שיריזלי, שעלה מהעיר שיריז שביוון לארץ ישראל בשנת תקס"ז (1807) והתיישב בירושלים. יחד עמו עלו בניו חיים משה ורבי אליהו.
בירושלים היה מעורה בחיי הקהילה הספרדית, וכאשר נקלעה הקהילה לחובות נשלח על ידה למרוקו ופעל בעיר מקנס אצל ראשי הקהילה שיקציבו לירושלים חלק מהכנסות הקופות של רבי מאיר בעל הנס ורבי שמעון בר יוחאי שנועדו מתחילה לערים צפת וטבריה בלבד.
בשנת תר"ז (1847), לאחר פטירתו של רבה של קהיר הרב יוסף משה אלגאזי הוזמן לשמש תחתיו, תפקיד בו החזיק 19 שנה, עד למותו. השד"ר ר' יעקב ספיר, שביקר בקהיר בשנת תר"י (1850) הזכירו ותיאר את פעילותו:
"אלוף וראש לכל קהילות מצרים ולערים סביבותיה... מחשובי רבני ירושלים וכתר הרבנות הולמו כי ידיו רב לו בתורה ובחכמה ובדרך ארץ והנהגת הבריות ולו אות כבוד גם מהשולטן הגדול שבקושטנדינא ונכבד אצל נסיך הארץ והפחות והשרים, ובידו גם מקל חובלים ושבט מושלים להעמיד הדת על תילה"
היה נשוי לאסתר הלוי ולרוביסה סולטנה ונולדו לו ארבעה בנים ובת. אחיו חיים משה היה פקיד בוועד העדה הספרדית בירושלים.
נפטר בי' אב תרכ"ו. בנו רבי יום טוב ישראל שימש אחריו כרב הקהילה בקהיר ונודע בחיבורו "מנהגי מצרים".
לקריאה נוספת

גיורא פוזיילוב, חכמי יהודי מצרים, ספריית המורה הדתי (ירושלים תשנ"ח) עמ' 172–173.
הערות שוליים

↑  השם שיריזלי נוסף למשפחה על מנת להבדילם ממשפחות "ישראל" אחרות.
↑  אברהם יערי, שלוחי ארץ ישראל, עמוד 722
↑  יעקב הלוי ספיר, אבן ספיר, חלק א, דף יא ע"א.
אלון שמידט

| --- | --- |
אין תמונה חופשית
 לידה:  1966 (בן 58 בערך) ירושלים 
 
אלון שמידט הוא רקדן ישראלי. בעבר רקד בלהקת ירושלים, להקת ענבל, ולהקת כרמון, אותה ניהל בשנים 1997-2007. כמו כן משמש שמידט כמנהל אגף תרבות ואירועים בעיריית מודיעין-מכבים-רעות.
קורות חיים

שמידט נולד בשנת 1966 בירושלים. אמו, פנינה, עבדה במשרד הכרטיסים "כהנא". בנעוריו רקד בלהקה "הורה נעורים" שבעיר. שמידט שירת בשירות קבע בחיל האוויר. במהלך שירותו עסק שמדיט בהוראת מחול לחיילים במסגרת טקסי העברת פיקוד. במהלך ההכנה לאחד מטקסים אלה, פגש שמידט לראשונה ביונתן כרמון. לאחר שירותו הצבאי רקד שמידט בלהקת ענבל ולהקת ירושלים, ולמד צילום בירושלים.
בשנת 1988 החל שמידט לרקוד במופעים שונים של להקת כרמון. בשנת 1991, בעת שעבד באולפני הבירה ירושלים, הוזמן שמידט להשתתף במופע במינכן שכלל הרכב מצומצם של רקדנים מלהקת כרמון, שהופיע תחת השם "להקת כרמית". בין השנים 1989–1999 שימש שמידט כמפיק במופעים שונים בפסטיבל מחול כרמיאל, שכרמון ניהל. בשנת 1996 עזב יונתן כרמון את פסטיבל כרמיאל, והחזיר את להקת כרמון מפגרה. באותה שנה נרשמה הלהקה כעמותה בה כרמון שימש כמנהל אדמיניסטרטיבי של הלהקה, בנוסף לתפקידו כרקדן. בין היתר רקד שמידט בתוכניות "געגועים", במחולות "תמנע" ו-"תיקון חצות" בניצוח אילן מוכיח, במחולות "שדות הכותנה" ו-"שמחת היבולים" ובמחול "ללכת שבי אחרייך", ששמידט היה מיוצריו.
בשנות התשעים עבר שמידט למודיעין, ובראשית שנות האלפיים החל לשמש כמנהל אגף התרבות בעיריית מכבים, שמוזג בהמשך עם אגף התרבות בעיריית מודיעין-מכבים-רעות; במסגרת זו, יזם כרמון בשנת 2000 את פסטיבל "צלילי סתיו" בעיר, פסטיבל הקרקס במודיעין, ובשנת 2018 את מיזם 'בית פתוח'. החל משנות התשעים פועל שמידט לשימור פועלו של יונתן כרמון. בביתו של שמידט במודיעין ובשני מחסנים נצברו מאות חומרי ארכיון מסוגים שונים על כרמון ולהקתו. חומרים אלה עברו בשנת 2018 דיגיטציה ורישום בספרייה הלאומית.
הערות שוליים

1 2 3 4  ארכיון יונתן כרמון-אלון שמידט, בספרייה הלאומית
1 2  כשהסתיו נותן קונצרט, ערן קמינסקי, מודיעין ניוז
1 2 3 4  אלון שמידט, יונתן ואני, רוקדים-נרקודה 103, 2020, עמ' 29 - 31
1 2  "הפכתי את התחביבים שלי למקצוע, בשבילי זה ממש סינמה פארדיסו", מודיעין נט
↑  חולפות - 'להקת כרמון' במינכן, ארכיון יונתן כרמון, הספרייה הלאומית
↑  כרמון - עמותה לאמנות מחול ישראלי, באתר "גיידסטאר ישראל"
↑  ספר מזכרת - 'להקת כרמון',  ארכיון יונתן כרמון, הספרייה הלאומית
חולפות - 'געגועים', ארכיון יונתן כרמון-אלון שמידט, הספרייה הלאומית
↑  תכנייה - 'להקת כרמון' 2 מתוך 2
↑  תכניה - להקת כרמון, ארכיון רינה שחם, הספרייה הלאומית
↑  ללכת שבי אחרייך, הבמה
↑  יובל ניסני, פסטיבל בית פתוח במודיעין – עשרות אומנים ומאות תושבים, באתר כל העיר מודיעין, ‏21.5.18
| --- | --- |
בקרת זהויות :  NLI: 987009349538505171  VIAF: 9161149559434940032   WorldCat (עם VIAF): 9161149559434940032
אלכסנדר לבנבוק

| --- | --- |

 לידה:  20 ביולי 1933 מוסקבה, ברה"מ 
 פטירה:  22 בדצמבר 2023 (בגיל 90) מוסקבה, רוסיה 
 מדינה:  ברית המועצות, רוסיה 
 תקופת הפעילות:  מ-1957 
 מקום לימודים:  האוניברסיטה הממלכתית הראשונה לרפואה של מוסקבה ע"ש סצ'נוב 
 פרסים והוקרה:  אמן העם של הפדרציה הרוסית  עיטור הכבוד של הפדרציה הרוסית  אמן כבוד של הפדרציה הרוסית  עיטור הידידות (רוסיה) 
 
אלכסנדר לבנבוק (ברוסית: Александр Семёнович Левенбук;‏ 20 ביולי 1933 – 22 בדצמבר 2023) היה שחקן ובמאי תיאטרון סובייטי-רוסי ממוצא יהודי. בשנת 2004 הוא קיבל תואר אמן העם של הפדרציה הרוסית. בשנים 1988–2021 הוא ניהל תיאטרון יהודי "שלום" במוסקבה.
ביוגרפיה

אלכסנדר לבנבוק נולד בשנת 1933 במוסקבה למשפחה יהודית. לאחר פלישת נאצים לברית המועצות המשפחה פונתה לאופה. אמו עבדה במקצוע כרופאה ואחותו הגדולה למדה רפואה במכון בעיר. בשנת 1943 הם חזרו למוסקבה. לאחר סיום בית ספר הוא התחיל לימודי רפואה באוניברסיטת סצ'נוב אותה סיים בשנת 1957. עוד היותו סטודנט הוא התחיל להופיע בתיאטרון סטודנטים לצד אלכסנדר ליפשיץ. לאחר סיום הלימודים הם החליטו להמשיך להופיע כדואט ולא עבדו במקצוע שלמדו.
דואט ליפשיץ-לבנבוק הופיע עם קטעי הומור וסאטירה עם טקסטים שנכבו על ידי קורניי צ'וקובסקי, סמויל מרשק, סרגיי מיכאלקוב, אדוארד אוספנסקי וסופרים נוספים. הם זכו במספר פרסים בתחרויות לאמנים.
בשנת 1970 הם התחילו להופיע בתוכנית רדיו "המטפלת" (Радионяня) שהייתה תוכנית חינוכית לילדים שיצאה פעם בשבוע. התוכנית זכתה להצלחה רבה. על בסיסה הוקלטו 20 תקליטים. בשנת 1978 ליפשיץ היגר לארצות הברית. לבנבוק המשיך להנחות את התוכנית עד סוף שנות ה-80. בחלק מהשנים ולדימיר וינוקור היה מנחה לצד לבנבוק.
בשנת 1985 לבנבוק ביים הצגה בתיאטרון קאמרי יהודי שהוקם באותה שנה במוסקבה. משנת 1988 לבנבוק עמד בראש תיאטרון יהודי "שלום" במוסקבה וכיהן בתפקיד עד לשנת 2021. בנוסף לבימוי הצגות לבנבוק השתתף במספר הצגות כשחקן.
על פעילותו בתיאטרון לבנבוק קיבל מספר עיטורים. תואר אמן העם של הפדרציה הרוסית הוענק לו בשנת 2004. בשנת 2021 הוא קיבל פרס של פדרציית הקהילות היהודיות של רוסיה.
לבנבוק נפטר במוסקבה בשנת 2023 ונטמן בבית העלמין טרויקורובסקויה.
אלכסנדר לאזארב

| --- | --- |

 לידה:  5 ביולי 1945 (בן 79) מוסקבה, ברה"מ 
 מוקד פעילות:  ברית המועצות, רוסיה 
 מקום לימודים:  הקונסרבטוריון של מוסקבה 
 סוגה:  מוזיקה קלאסית 
 שפה מועדפת:  רוסית 
 כלי נגינה:  פסנתר כנף 
 פרסים והוקרה:  עיטור ההצטיינות למען המולדת דרגה רביעית  פרס לנין קומסומול  אמן העם של הרפובליקה הסובייטית הפדרטיבית הסוציאליסטית הרוסית 
 פרופיל ב-IMDb
 
אלכסנדר לאזארב (ברוסית: Александр Лазарев; נולד ב-5 ביולי 1945) הוא מנצח רוסי.
ביוגרפיה

לאזארב, יליד מוסקבה, למד בקונסרבטוריון של לנינגרד (כיום סנקט פטרבורג ובהמשך בקונסרבטוריון של מוסקבה אצל לאו גינסבורג. בשנת 1971 זכה בפרס ראשון בתחרות ניצוח לאומית בברית המועצות. בשנת 1972 זכה בפרס ראשון ובמדליית זהב בתחרות הניצוח על שם קאראיין בברלין.
בשנים 1987-1995 כיהן לאזארב כמנצח ראשי וכמנהל אמנותי של תיאטרון בולשוי, הראשון זה למעלה משלושים שנה שהחזיק בשתי המשרות במקביל. משנת 1992 עד 1995 היה מנצח אורח ראשי של תזמורת רשות השידור הבריטית. בשנת 1994 התמנה לאזארב למנצח אורח ראשי של התזמורת הסקוטית הלאומית. משנת 1997 עד 2005 כיהן כמנצח הראשי של התזמורת הסקוטית וכיום הוא מנצח אמריטוס שלה.
אלכסנדר לבייקין

| --- | --- |

 לידה:  21 באפריל 1951 (בן 73) מוסקבה
 מידע כללי
 בשירות:  קוסמונאוט בשירות תוכנית החלל הסובייטית ורוסקוסמוס
 לאום:  ברית המועצות סובייטי/רוסיה רוסיה
 השכלה:  האוניברסיטה הטכנית ע"ש באומן במוסקבה (1974) 
 עיסוקים נוספים:  מהנדס
 תקופת השירות:  1978–1994 (כ־16 שנים)
 זמן שהייה בחלל:  174 ימים, 3 שעות, 25 דקות
 מספר פעילות חוץ-רכבית:  3
 זמן שהייה בפעילות חוץ-רכבית:  8 שעות 48 דקות
 משימות
 סויוז TM-3
 עיטורים
  
 
אלכסנדר איוונוביץ' לבייקין (ברוסית: Александр Иванович Лавейкин; ‏נולד ב־21 באפריל 1951) הוא קוסמונאוט סובייטי-רוסי שטס לחלל כחבר צוות תחנת החלל מיר.
קורות חיים

אלכסנדר לבייקין נולד במוסקבה למשפחת גיבור ברית המועצות, גנרל בחיל האוויר הסובייטי. לאחר סיום בית הספר הוא התחיל לימודי הנדסה באוניברסיטה הטכנית הממלכתית של מוסקבה ע"ש באומן. בשנת 1974 לאחר סיום הלימודים הוא התחיל לעבוד בתאגיד הטילים והחלל אנרגיה.
בשנת 1978 אלכסנדר לבייקין התקבל ליחידת הקוסמונאוטים והחל הכנות לטיסה לחלל.
בשנים 1987 אלכסנדר לבייקין שוגר לחלל בחללית סויוז TM-2 לצד יורי רומננקו. החללית התחברה לתחנת החלל מיר. אלכסנדר לבייקין שהה בחלל 174 ימים כחבר משלחת מס' 2 לתחנת החלל מיר. במהלך תקופה זו הוא ביצע מספר מחקרים ו-3 פעמים פעילות חוץ רכבית. בעקבות בעיות לב שהתגלו חזר לכדור הארץ לפני המועד המתוכנן. בהמשך התברר שמצבו תקין והוא המשיך הכנות לטיסות המשך.
בשנת 1994 אלכסנדר לבייקין עזב את יחידת הקוסמונאוטים והתחיל לעבוד במוזיאון החלל הרוסי.
אובסידיאן (תוכנה)

ערך זה עוסק בתוכנה לכתיבת ההערות. אם התכוונתם לסלע הגעשי השחור הנוצר בהתקררות מהירה של לבה פלסית, ראו .
| --- | --- |


צילום מסך של תוכנת אובסידיאן, עם הערה בנושא כימיה, תצוגה גרפית וכן לוח שנה המבוסס על תוסף שפותח על ידי קהילת המשתמשים
 סוג:  בסיס ידע אישי  ויקי
 סלוגן:  חדדו את חשיבתכם (Sharpen your thinking)
 תקופת הפעילות:  30 במרץ 2020 – הווה (4 שנים)
 מייסדים:  שיידה לי ואריקה שוּ
 שירותים עיקריים:  תוכנה חינמית לכתיבת הערות מרקדאון  פתרון סינכרון חוצה-פלטפורמות להערות  שירות אחסון אתרי אינטרנט לפרסום הערות כבלוג
 שפות תכנות:  HTML, JavaScript, גיליונות סגנון מדורגים, בפסקה זו רשומה אחת נוספת שטרם תורגמה 
 obsidian.md
 
אובסידיאן (באנגלית: Obsidian) היא תוכנה לניהול ידע אישי ורישום הערות על בסיס קובצי טקסט בפורמט מרקדאון. היא מאפשרת למשתמשים ליצור קישורים פנימיים להערותיהם (מעין ויקי), ולדמות את החיבורים ביניהם באופן חזותי, למשל על ידי גרף. היא מתוכננת כדי לסייע למשתמשים לארגן ולסדר את ידעם ואת מחשבותיהם באמצעים לא-ליניאריים וגמישים. התוכנה זמינה במודל פרימיום (Freemium), כך שהיא זמינה לשימוש אישי חינמי, עם האפשרות לרכישת מינוי חודשי המאפשר סנכרון של ההערות בין פלטפורמות שונות.
כמו כן, אובסידיאן מציעה שירות אחסון לבניית בלוג אישי של הערות מרקדאון, בשם "Publish".
היסטוריה

אובסידיאן נוסדה על ידי שידה לי ואריקה שוּ בזמן שהותם בסגר במהלך מגפת הקורונה. לי ושו, שפגשו זה את זו באוניברסיטת ווטרלו, היו אחראים על בניית מיזמים משותפים אחרים לפני כן – דוגמת תוכנת "Dynalist" לארגון רעיונות ומשימות ברשימות דינמיות. אובסידיאן שוחררה לראשונה ב-30 במרץ 2020. הגרסה היציבה הראשונה (1.0.0) שוחררה באוקטובר 2022. גרסה 1.1, שבה נוסף תוסף הליבה שאפשר למשתמשים ליצור הערות בתצורת קנבס, שוחררה בדצמבר 2022.
פיצ'רים

אובסידיאן בנויה על שלד התוכנה "אלקטרון" (אנ'). היא תוכנת חוצת-פלטפורמות, הפועלת על מחשבי חלונות, לינוקס, macOS וכן על מכשירים ניידים המריצים אנדרואיד, iOS, וכן iPadOS. נכון להיום, אין גרסת של התוכנה שרצה באופן עצמאי ברשת וללא צורך באחסון על מכשיר אישי.
התוכנה ניתנת להתאמה אישית על ידי שימוש בערכות נושא ובתוספים, הזמינים גם דרך היישומונים לנייד. ישנה הבדלה מובנית בתוכנה בין תוספים המפותחים על ידי קהילת המשתמשים ("תוספי קהילה") לאלו המופצים על ידי צוות אובסידיאן ("תוספי ליבה"). תוספי הקהילה מציעים בדרך כלל התממשקות עם שירותי רשת של תוכנות בפיתוח צד שלישי וכן פונקציונליות הנעדרת מהתוכנה בתצורת הווניל.
אוביסידיאן רצה על תיקייה של קובצי טקסט; כל הערה חדשה באובסידיאן יוצרת קובץ טקסט חדש בתיקייה, וניתן לחפש בכולם מתוך התוכנה עצמה. עיצוב טקסט באובסידיאן נעשה באמצעות פורמט מרקדאון, אך ניתן גם להציג תצוגה מקדימה של הטקסט ללא הסימנונים הפנימיים של השפה.
צוות המפתחים של אובסידיאן מפעיל פורום אינטרנטי וכן שרת דיסקורד המוני, בו משתמשים יכולים להחליף ביניהם רעיונות ופתרונות לתוכנה – וכן לדון עם המפתחים ולקבל מהם עדכונים בזמן-אמת על מצב פיתוח התוכנה.
שירותים נוספים > Obsidian Sync

Obsidian Sync הוא פתרון בתשלום שהחברה מציעה לסנכרון ההערות בין מכשירים. הוא כולל הצפנה מקצה-לקצה, ניהול גרסאות ועובדת על כל הפלטפורמות שבהן אובסידיאן רצה.
שירותים נוספים > Obsidian Publish

Obsidian Publish הוא שירות אחסון לאתרי אינטרנט, המאפשר לבנות ולפרסם בלוג בעזרת הכלים שמציעה אובסידיאן ותוספי הקהילה.
הערות שוליים

↑   אתר אובסידיאן בתאריך 2 בספטמבר 2023, בארכיון האינטרנט
↑   ציוץ של אובסידיאן ברשת החברתית אקס (טוויטר), 31 באוגוסט 2023
1 2  David Eastman, Obsidian and the Case for Using More Markdown, The New Stack, ‏24 באפריל 2022
↑  Casey Newton, Why note-taking apps don’t make us smarter, The Verge, ‏25 באוגוסט 2023
1 2  Yvette Pyne, Stuart Stewart, Meta-work: how we research is as important as what we research, המכונים הלאומיים לבריאות בארה"ב (NIH), ‏25 בפברואר 2022 (באנגלית)
1 2 3 4 5 6  Justin Pot, Obsidian Review, PCMag (אנ'), ‏18 בנובמבר 2022 (באנגלית)
1 2  Obsidian Publish באתר אובסידיאן
1 2 3  Exploring the power of note-making with the co-founder of Obsidian, Ness Labs, ‏6 באוגוסט 2021
↑  אובסידיאן באתר TechRadar
↑  שידה לי ואריקה שוּ, Dynalist & Obsidian, The Dynalist Blog, ‏30 במאי 2020
↑   Obsidian Release v0.0.1 בתאריך 22 באוקטובר 2022, בארכיון האינטרנט
↑  Sourav Rudra, Notion-like Markdown Note-Taking App 'Obsidian' is Out of Beta, It's FOSS News, ‏14 באוקטובר 2022
↑   Obsidian Release v1.0.0 בתאריך 24 באוקטובר 2022, בארכיון האינטרנט
↑  תוסף שלא נוצר ו/או שוחרר על ידי קהילת המשתמשים, אלא על ידי מפתחי התוכנה
↑   Obsidian Release v1.1 בתאריך 6 בפברואר 2023, בארכיון האינטרנט
↑  זמינות התוכנה בפלטפורמות מובייל באתר אובסידיאן
↑  תוספי ליבה באתר אובסידיאן
↑  תוספי קהילה באתר אובסידיאן
1 2 3  Andrew Myrick, Obsidian is the best note-taking app that you've never heard of, Android Central, ‏15 בספטמבר 2021
↑  Obsidian Sync באתר אובסידיאן
הסמליל הקודם של אובסידיאן (היה בשימוש עד יוני 2023) – מדמה סלע אובסידיאן
איזי ליבלר

| --- | --- |
איזי ליבלר, 2011.
איזי ליבלר, 2011.
 לידה:  9 באוקטובר 1934 אנטוורפן, בלגיה 
 פטירה:  12 באפריל 2021 (בגיל 86) ישראל 
 מדינה:  ישראל ישראל
 מקצוע:  עיתונאי
 פרסים והוקרה:  קצין במסדר אוסטרליה (12 ביוני 1989) 
 
איזי ליבלר (באנגלית: Isi J Leibler; ‏9 באוקטובר 1934 – 12 באפריל 2021) היה איש עסקים, פובליציסט ופעיל ציבור יהודי ישראלי-אוסטרלי. התיישב בירושלים בשנת 1999 וכתב בג'רוזלם פוסט ובישראל היום.
קורות חיים

ליבלר נולד באנטוורפן שבבלגיה ועבר עם הוריו למלבורן שבאוסטרליה לפני פרוץ מלחמת העולם השנייה. אביו, אברהם היה סוחר יהלומים. ליבלר סיים עבודת תזה באוניברסיטת מלבורן במדעי המדינה בשנת 1958. כשאביו נפטר הוא החליף אותו בעסקי היהלומים המשפחתיים וב-1964 החל להשקיע בעסקי התיירות. בשנות ה-70, סוכנות הנסיעות שהקים, ג'טסט טורס (JetSet) כבר הייתה לאחת מהסוכנויות הגדולות באוסטרליה. ב-1997 מכר את מניותיו בחברה לחברת תעופה ניו זילנדית.
כיום לקבוצת ליבלר (Leibler Group) שהייתה בבעלותו עסקים רבים באוסטרליה בתחום התיירות והתקשורת. כמו כן פעל ליבלר בישראל, באמצעות חברת ליבלר השקעות בע"מ, ו"קרן שביט" שהקים ביחד עם ליאון רקנאטי ופול פאקר.
בשנת 2008 הופיע ברשימת 500 האנשים העשירים בישראל של דהמרקר, עם הון של בין 80 ל-100 מיליון דולר.
פעילות ציבורית

ב-1973 נבחר לעמוד בראש הוועד הפועל של יהודי אוסטרליה (ECAJ). הוא כיהן כסגן נשיא וכיו"ר מועצת המנהלים של הקונגרס היהודי העולמי. הוא היה יו"ר ועדת הקשרים עם התפוצות במרכז הירושלמי לענייני ציבור ומדינה, יושב ראש מועצת הנגידים של קרן היסוד, חבר בחבר הנאמנים של הסוכנות היהודית, ושל אוניברסיטת חיפה וחבר בוועדה המייעצת הבינלאומית של מרכז בגין-סאדאת למחקרים אסטרטגיים. ב-2008 נבחר ליו"ר עמיתים של מועצת מכון אריאל.
בשנת 2004 יצא בטענות לגבי התנהלות הכספית של הקונגרס היהודי העולמי, והאשים את ראשיו בשימוש שלא כדין בכספי הקונגרס. בתגובה הגיש הקונגרס תביעת דיבה בגובה כ-26.5 מיליון שקל על אובדן תרומות. אולם בשנת 2007 משך הקונגרס את התביעה ובית המשפט זיכה את ליבלר ב-200 אלף ש"ח פיצויים.
ליבלר היה פעיל למען יהדות ברית המועצות.
ליבלר קיבל תואר של מפקד במסדר האימפריה הבריטית, קצין במסדר של אוסטרליה וד"ר של כבוד בדיקין אוניברסיטת באוסטרליה. בשנת 1999 עלה עם אשתו ארצה ומאז התגורר בירושלים. הוא נישא לנעמי (פורוש) ב-1958, כיום נשיאת תנועת אמונה העולמית, והיה אב לשלושה בנים ובת.
הוא עסק בכתיבה פובליציסטית על ענייני היום, בין השאר כתב בעיתונים הצופה, מקור ראשון וישראל היום. הוא זוהה עם עמדות הימין המדיני בישראל והתנגד לתוכנית ההתנתקות.
ליבלר החזיק בדירתו בירושלים ספרייה ענקית שכללה כשלושים ושבעה אלף ספרים על התרבות היהודית. ב-2016 תרם ליבלר את ספרייתו לאוניברסיטת בר-אילן, ממנה קיבל באותה שנה תואר דוקטור לשם כבוד.
נפטר ב-12 באפריל 2021. סמוך למותו התפרסם ספר ביוגרפיה על חייו שכתבה פרופ' סוזן רותלנד (אנ'), תחילה באנגלית וב-2023 גם בתרגום לעברית.
הערות שוליים

↑  פרויקט 500 האנשים העשירים בישראל 2008, באתר TheMarker‏, 1 ביוני 2008
↑  דן לביא, בגיל 86: איש העסקים היהודי-אוסטרלי איזי ליבלר הלך לעולמו, באתר ישראל היום, ‏14 באפריל 2021
↑  Suzanne D. Rutland, Lone voice : the wars of Isi Leibler, Jerusalem: Gefen Books, 2021, ISBN 9789657023228. (באנגלית)
↑  סוזן ד׳ רוטלנד, תרגום: אבירמה גולן, קול קורא במדבר: חייו ומאבקיו של איזי ליבלר, רמת גן: הוצאת אוניברסיטת בר-אילן, 2023, מסת"ב 9789652266477
| --- | --- |
בקרת זהויות :  NLI: 987007443322305171  BnF: cb155766008 (data)  CiNii: DA10696342  ISNI: 0000 0000 8213 255X  LCCN: n93085018  NLA: 35996237  NTA: 312646291  SUDOC: 254739903  VIAF: 28747844   WorldCat (עם VIAF): 28747844
אלברט גודמונדסון

אלברט גודמונדסון (באיסלנדית: Albert Guðmundsson; נולד ב-15 ביוני 1997) הוא כדורגלן איסלנדי המשחק בפיורנטינה ובנבחרת איסלנד בעמדת הקיצוני.
קריירת מועדונים

גודמונדסון התחיל את הקריירה שלו בקבוצת הנערים של KR. בגיל 16 עבר להולנד והצטרף להירנפיין וכעבור שנתיים הצטרף לפ.ס.וו. איינדהובן.
ב-25 בספטמבר 2015 ערך את הופעת הבכורה שלו בצעירי פ.ס.וו. בתיקו 1-1 נגד אמן. ב-11 במרץ 2016 הבקיע את שער הבכורה שלו בקריירה בתיקו 1-1 נגד טלסטר.
ב-20 באוגוסט 2017 גודמונדסון ערך את הופעת הבכורה שלו בקבוצה הראשונה בניצחון 1–4 נגד נאק ברדה.
בקיץ 2018 גודמונדסון חתם בא.ז. אלקמאר.
ב-31 בינואר 2022 חתם בגנואה.
ב-16 באוגוסט 2024 הושאל לפיורנטינה.
קריירה בינלאומית

ב-10 בינואר 2017 ערך את הופעת הבכורה שלו בנבחרת איסלנד בניצחון 1–2 נגד סין במסגרת גביע סין. ב-14 בינואר 2018 הבקיע שלושער במשחק ידידות נגד אינדונזיה שנגמר בניצחון 1–4 לאיסלנד.
אלון ששון

| --- | --- |
אין תמונה חופשית
 לידה:  30 ביולי 1986 (בן 38)
 מידע כללי
 מדינה:  בלובודסקוי 
 גובה:  1.90
 ספורט
 ענף ספורט:  ג'ודו
 משקל:  עד 90 ק"ג
 מועדון:  האגודה לג’ודו י”ם
 מאמן:  דוד לזמי
 
אלון ששון (נולד ב-30 ביולי 1986) הוא ג'ודוקא עבר ישראלי. התחרה בקטגוריות המשקל של עד 90 ק"ג ועד 100 ק"ג. אלוף ישראל (2005–2007, 2011, 2013–2015, 2017).
קריירה

ששון החל להתאמן בג'ודו כילד. בשנת 2002 במתנ"ס הקהילתי בשכונת ארמון הנציב, כשהוא בן 16, זכה במדליית ארד באליפות אירופה עד גיל 17 שנערכה בגיור שבהונגריה, בקטגוריית המשקל של עד 81 ק"ג. לאחר מכן החל להתחרות בקטגוריית המשקל של עד 90 ק"ג. בשנת 2004 היה סגן אלוף ישראל בקטגוריית משקל זו, ובשנת 2005 היה לאלוף ישראל. באותה שנה זכה באליפות אירופה עד גיל 20, שנערכה בזגרב.
בשנת 2006 החל ששון להשתתף גם בתחרויות בינלאומיות לבוגרים. הישגו המשמעותי הראשון במסגרות אלו היה המקום השלישי שבו זכה בתחרות במסגרת סבב הגביע העולמי בבאקו. באותה שנה שמר על תוארו כאלוף ישראל, והוא שב וזכה באליפות ב-2007. בנוסף, זכה באותה שנה במדליית ארד בטורניר שנערך בטביליסי במסגרת סבב הגביע העולמי. ב-2008 איבד את תוארו כאלוף ישראל לוויקטור פישמן, לאחר שלוש זכיות רצופות. בעקבות מאבקים פוליטיים בתוך איגוד הג'ודו בישראל החליט לפרוש מהענף בשנת 2009.
בשנת 2011 החליט ששון לחזור להתאמן, ועם שובו מונה לקפטן נבחרת הג'ודו של ישראל. באותה שנה זכה פעם נוספת באליפות ישראל, אך ב-2012, אז בחר להתמודד בקטגוריית המשקל של עד 100 ק"ג, הסתפק במקום השלישי. באליפות אירופה שנערכה בבודפשט ב-2013 סיים במקום ה-17. במספר טורנירים שנערכו באותה שנה רשם הישגים נאים: מדליית זהב בגלאזגו, מדליות ארד בבודפשט, ברייקה ובמינסק ומקום חמישי בטאלין. באותה שנה זכה באליפות ישראל במשקל של עד 100 ק"ג. ב-2014 זכה במדליית זהב בטורניר בסופיה, במדליית כסף בצ'ינגדאו ובמדליית ארד בברטיסלאבה. כן זכה באליפות ישראל במשקל עד 90 ק"ג. ב-2015 זכה במדליית ארד בטורניר בסופיה וסיים במקום החמישי בטורניר בקלוז' נאפוקה. באליפות אירופה שנערכה באותה שנה במסגרת המשחקים האירופיים בבאקו הודח בסיבוב השני.
בשנת 2016, לאחר שהבין שלא יצליח להשיג את הכרטיס לאולימפיאדת ריו, הודיע על פרישה מהענף.
ביוני 2022 זכה באליפות אירופה בג'ודו מעל גיל 30.
חיים אישיים

בשנת 2017 התמודד בתוכנית המציאות "הישרדות פאלאוון" בערוץ 2 של רשת, ואף ניהל רומן קצר עם השורדת הדוגמנית, ניקולה וורד.
אחיו הצעיר, אורי ששון, הוא ג'ודוקא שהתחרה בקטגוריית המשקל מעל 100 ק"ג, והראשון שזכה גם במדליית ארד אישית אולימפית בריו (2016), וגם במדליית ארד קבוצתית אולימפית בטוקיו (2020).
הערות שוליים

↑  אורן אהרוני, ג'ודו: אלון ששון הודיע על פרישה, באתר ynet, 29 בפברואר 2016
↑  אורן אהרוני, ג'ודו: אלון ששון אלוף אירופה לסניורים, באתר ישראל היום, 4 ביוני 2022
אלברט בריאן

אלברט בריאן ג'וניור (באנגלית: Albert Bryan; נולד ב-21 בפברואר 1968) הוא פוליטיקאי ואיש עסקים אמריקאי. מאז 2019 מכהן כמושל התשיעי של איי הבתולה של ארצות הברית, מטעם המפלגה הדמוקרטית, בעבר כיהן בריאן כנציב העבודה של האיים בשנים 2007–2015.
ביוגרפיה

בריאן נולד באי סנט תומאס שבאיי הבתולה האמריקאים ב-1968 לאלברט בריאן האב וג'נבייב בריאן, אלברט היה הבכור מבין חמישה בנים והוא גדל בשכונת סוואן שבשארלוט אמאלי, בירת איי הבתולה, בנערותו עברה משפחתו של בריאן לאי אחר באיי הבתולה האמריקאים, האי סנט קרואה, שם סיים את לימודיו התיכוניים ב-1985, בריאן החל את לימודיו לתואר הראשון בכלכלה באוניברסיטת ויטנברג ושם קיבל את תוארו הראשון בכלכלה ב-1989, מאוחר יותר קיבל את תואר ה-MBA (תואר שניתן לסטודנטים שלומדים את תחום מנהל העסקים) ב-2003, לאחר שקיבל את התואר החל לעבוד במספר עבודות הן במגזר הפרטי והן במגזר הציבורי.
ב-2007 מינה מושל איי הבתולה, ג'ון דה ג'ונג את בריאן להיות נציג העבודה של האיים והוא כיהן בתפקיד זה עד תום כהונתו של דה ג'ונג ב-2015, לאחר סיום עבודתו כנציג העבודה חזר בריאן לעסקיו במגזר הפרטי והיה מנכ"ל ונשיא של שלל חברות, מלבד זאת בריאן גם ניהל פרויקט ששם במרכזו קידום של יזמים צעירים.
ב־4 באוגוסט 2018 זכה ברייאן בפריימריז של סניף המפלגה הדמוקרטית באיי הבתולה במירוץ על תפקיד מושל האיים, בבחירות הכלליות שנערכו ב-20 בנובמבר זכה בריאן בכ-38% מהקולות בבחירות לעומת כ-33% מקולות המצביעים שהצביעו ליריבו העצמאי והמושל המכהן קנת מאפ (אנ'), עם זאת מאחר שאף אחד מהם לא הצליח לעבור את הסף הנדרש לזכייה (שדורש זכייה בה יותר מכ-50% מהבוחרים מצביעים לאחד מהמועמדים) הוחלט לערוך סבב בחירות נוסף, בו קיבל ריאן 54% מהקולות, מאפ לעומת זאת קיבל כ-45% מהקולות, בריאן הושבע למושל איי הבתולה ב-7 בינואר 2019.
בזמן התפרצות נגיף הקורונה בארצות הברית נלחם בריאן בהתפרצות הקורונה בשטח הטריטוריה, לאור המשבר שעבר ענף התיירות בפרט והכלכלה העולמית בעולם בכלל מתקשה הטריטוריה, שענף מרכזי בכלכלה שלה הוא תיירות, לעבור את המשבר הכלכלי והבריאותי.
חיים אישיים

בריאן נשוי ליולנדה קבודווילה, גם היא מסנט קרואה, הזוג התחתן ב-1998. לשניים יש שתי בנות.
הערות שוליים

↑  "Governor Albert Bryan Jr". Government of the U.S. Virgin Islands. נבדק ב-17 ביולי 2020. {{cite web}}:  (עזרה)
↑  "Unofficial Territorial Results (8-14-18)". 2018 General Election. Election System of the Virgin Islands. 14 באוגוסט 2018. נבדק ב-23 בנובמבר 2018. {{cite web}}:  (עזרה)
↑  "Unofficial Runoff Results - 9:05pm (Web)". 2018 General Election. Election System of the Virgin Islands. 20 בנובמבר 2018. נבדק ב-20 בנובמבר 2018. {{cite web}}:  (עזרה)
↑  אי בלי ודאות: האיים הפופולריים בעולם פתחו גבולות - וזה מה שקרה, באתר וואלה, 19 באוגוסט 2020
↑  "Governor Albert Bryan Jr". Government of the U.S. Virgin Islands. נבדק ב-17 ביולי 2020. {{cite web}}:  (עזרה)
| --- | --- |
בקרת זהויות :  GND: 1197915761  VIAF: 4675157226621885410008   WorldCat (עם VIAF): 4675157226621885410008